procesaur/Wiki.mk huggingface dataset:
Скршени стакла (филм)

Скршени стакла е британски филм од 1980 година со Хејзел О'Конор, Фил Дениелс и Џонатан Прајс во главните улоги. Филмот е препознатлив и по тоа што во него во помали улоги се појавуваат многу глумци кои подоцна ќе станат телевизиски и филмски ѕвезди. Еден од продуцентите на филмот е Доди Ал-Фајед, а режисер и сценарист е Брајан Гибсон. Главниот лик во филмот Кејт, која ја игра Хејзел О'Конор, е именуван според Кејт Буш која во тоа време беше најпопуларната британска пејачка. Во 2002 беше снимено продолжение на филмот со наслов Shattered Glass, но без главната глумица. Филмот сè уште не е официјално објавен.
1 Заплет
Филмот ја раскажува приказната за Кејт, гневна, но креативна млада жена, која преку серија на среќни случки станува една од најголемите поп ѕвезди на своето време. Нејзиниот пријател и менаџер Дени (Фил Дениелс) се вози на нејзината слава. За нив сѐ оди добро до оној момент кога Кејт ќе доживее нервен слом предизвикан од насилство на демонстрации. Истовремено Кен (Џонатан Прајс), саксофонистот во групата, станува зависник од интровенозни дроги. Тогаш се појавува доминантниот менаџер Вудс кој го оттрунува Дени на страна и го зазема неговото место како менаџер на групата и љубовник на Кејт.
Папа Јован Павле I

Јован Павле I (лат. ''Ioannes Paulus PP. I,'' итал.: ''Giovanni Paolo I''; - ) — римски папа од 26 август 1978 сè до 1978 година. Роденото име му било ''Албино Лучиани'' (''Albino Luciani''). Овој папа бил прв со две имиња.
Мама Миа (филм)

Мама Миа (англиски: Mamma Mia!) е комедија – мјузикл филм од 2008 година, реазилиран според мјузиклот „Мама Миа“, заснован на песните на шведската популарна поп група АБА. Филмот е во продукција на „Јуниверзал пикчерс (Universal Pictures“. Дел од локациите во филмот се сместени на острови во Грција.
1 Содржина
Софи живее со мајка ѝ, која води мал хотел на еден убав грчки остров. Софи е возбудена, зашто наскоро треба да се омажи за момчето кое многу го сака. Но, таа не знае кој е нејзиниот татко, така што сака токму тој да ја спроведе до олтарот. Кога ќе го најде дневникот на мајка ѝ, Софи сфаќа дека ниту таа не знае точно кој е таткото на Софи, бидејќи најпрвин се вљубила во Сем, кој наеднаш ја напуштил, па следел Бил, како утеха за Сем, а по Бил, мајка ѝ се тешела со Хари. Без да ѝ каже на мајка си, Софи ги наоѓа адресите на сите тројца и ги кани на венчавката, без да им ја каже причината.
Глумци Ликови
Мерил Стрип, Дона Шеридан
Кристин Барански, Тања
Џули Валтерс, Роси
Аманда Сејфрид, Софи Шеридан
Доминик Купер, Скај
Пирс Броснан, Сем
Колин Фирт, Хари
2 Датуми на премиери
Датуми, Држави
2 јули, 2008, Велика Британија, Премиера
10 јули, 2008, Грција, Австралија, Норвешка
11 јули, 2008, Данска, Исланд, Шведска
17 јули, 2008, Германија, Холандија
18 јули, 2008, Австрија, Естонија, Финска, САД, Канада, Филипини
23 јули, 2008, Белгија, Египет
8 август, 2008, Мексико
13 август, 2008, Шпанија
14 август, 2008, Чешка
15 август, 2008, Бразил
21 август, 2008, Аргентина, Израел
4 септември, 2008, Словачка, Хрватска
10 септември, 2008, Франција
18 септември, 2008, Сингапур
25 септември, 2008, Русија
3 октомври, 2008, Италија, Турција
Кој сака да биде милионер?

''Кој сака да биде милионер'' е оригинално создаден од компанијата Целадор во Обединетото Кралство во 1998 година. Квизот во моментов под лиценца се емитува во повеќе од 160 земји во светот. Во Македонија тој се емитуваше во периодот на 2004/2005 година. И по едногодишна пауза продолжи да се емитува во 2007 во сопствено студио на А1 телевизија која ја откупи лиценцата за ова шоу.
1 Правила на игра
Пријавувањето за квизот се врши преку телефонскиот број. Статус на натпреварувач во квизот стекнува кандидатот кој ги исполнува условите и е избран од комисијата за тестирање согласно со постапката за избор на кандидати. Процесот на пријавување започнува со точен одговор на прашањето за кое се нудат четири тест одговори од кои само еден е точен. Со соодветна програма, компјутерот создава список на кандидати кои одговориле точно на поставеното прашање, по датум на реализираниот телефонски повик или испратена SMS порака. Потоа тимот за тестирање ќе врши конечна селекција. Конечната селекција се состои од тест од десет прашања.
Најдобрите доаѓаат во квизот каде што седнуваат во играта наречена брзи прсти. Најбрзиот се стекнува со право да се натпреварува. Постојат 3 загарантирани суми од 5000, 125.000 и 4 милиони денари. Натреварувачот има на располагање и четири џокери: Повикај пријател, 50/50, прашај ја публиката, а после петтото прашање џокерот замена на прашање.
ТВ студиото на македонскиот квиз Милионер го изработи „Металец“ Прилеп. Осветлувањето го овозможува ДВД-пет.
Борис Мајсторов

Борис Мајсторов (роден на во - починал на во ) — македонски глумец, драматург и режисер.
1 Животопис
Основното и средното образование ги има завршено во родниот град. Потоа се запишал на стоматологија на факултетот во Белград. Меѓутоа набргу се откажал и се вратил во Скопје, каде се запишал на Правниот Факултет.
Целиот свој работен век го поминал во Македонското Радио оставајки зад себе препознатливи антологиски ликови на „''Дедо Аврам''“, „''Сто и една приказна''“ и во режисерската реализација на емисијата „''Глас од татковината''“. Добитник е на повеќе престижни професионални награди. Во својата неверојатна 50 годишна кариера го достигнал врвот на уметничката професија. Мајсторов во Македонското Радио има оставено огромна фонотека од радио-драми, раскази, поетски интерпретации и хумористични емисии, а во Македонската телевизија безброј цртани филмови во кои го позајмувал гласот на сите познати детски јунаци.
2 Филмографија
1960-ти
1967, Павиљон бр. 6 ТВ-филм, Сергеј
1970-ти
1975, Илинка ТВ филм, /
1979, Хихирику Радио-емисија
1980-ти
1980, Учителот ТВ филм, /
1984, Хихирику - 5 години ТВ филм, /
1989, Цвеќе на карпата ТВ-филм
1990-ти
1990, Алф од Ново Лисиче ТВ-филм, Алф
1993, Црно бело во боја ТВ-филм
Диакрација

Диакрација е промена на една самогласка во нејзиниот гласовен сопарник. Диакрацијата ја има во апскиот јазик. Според апската граматика, секоја самогласка има свој сопарник. Диакрацијата може да се најде во наставките на апските падежи Генитив и Датив. Во оваа табела се претставени паровите на самогласките
a, e, i, o, u
æ, æ, í, ø, ø или ui
Истото се прави превртено
ø, æ, í
o, a, i
1 Примери
* Ŕønøļ = Ŕønoļ ''(Југ)''* Tŕapø = Tŕapo ''(Форма)''* Wæg = Wag ''(Инсект, Бубачка)''
Субјективни глаголски префикси

Субјективните Глаголски Претставки се користат во апскиот јазик така што се додаваат како претставки на некој глагол искажувајќи го вршителот на дејството кое го извршува тој глагол. С.Г.П.те можат да се користат само ако вршителот на дејството е искажан со лична заменка.
1 Претставки
Тие претставки се:
1 лице еднина, 2 лице еднина, 3 лице еднина, , 1 лице множина, 2 лице множина, 3 лице множина
Ŕø, Du, Mo, Ma, Me, Ŕa, Da, Mæ
2 Примери
* Uŕø emuŕø itiŕ. = Emuŕø ŕitiŕ. ''(Го сакам тоа.)''* Uŕø duŕø ļamen. = Duŕø ŕøļamen. ''(Те сакам.)''* Omuŕø emuŕø naŕ beļiva. = Emuŕø naŕ mobeļiva. ''(Тој нема да го јаде тоа.)''* Ļamen duŕø Ļa Apiyano Ļingwa? = Duļamen Ļa Apiyano Ļingwa? ''(Го сакаш ли апскиот јазик?)''
Папа Урбан II

Урбан II (лат. Urbanus PP. II) — римски папа во периодот од 12 март 1088 до .
Правото име му било ''Ед де Лажери'' (''Eudes de Lagery''). Бил роден во Шатијон сир Марн (Châtillon-sur-Marne) во 1042.
Овој папа е најмногу познат поради започнувањето на Првата крстоносна војна. Урбан II организирал грандиозен црковен собор во 1095 година во градот Клермон (Франција), каде тој ги повикал христијаните на поход кон Светата земја (Ерусалим) сè со цел да биде ослободен гробот на Исус Христос, при кое обеќал простување на учесниците и нивните гревови. Неговата реченица била пречекана со големи религиозни воудушевувања од страна на француските и германските земји. Урбан II починал 14 денови по зазимањето на Ерусалим, но пред оваа вест да пристигне во Италија. Негов наследник на папскиот престол бил Паскал II.
Анатолиј Карпов

Анатолиј Евгениевич Карпов (роден на во Златоуст) - советски и руски шахист, поранешен светски шампион во шах.
1 Животопис
Карпов научил да игра шах во родниот град Златоуст, гледајќи ги партиите на турнирите, а потоа се зачленил во градската шаховска школа. Многу бргу напредувал, па веќе на 24 години, во 1975 година, станал светски првак во шах. Титулата светски првак ја задржал до 1984 година, кога во маратонски меч, по одиграни 48 партии, од кои 24 последователни реми партии, против Гари Каспаров, побарал мечот да биде одложен поради умор. Нивниот следен двобој се одиграл во 1985 година, кога Карпов убедливо бил поразен и ја загубил титулата светски првак во шах. Во тој интервал од 10 години, тој успеал двапати да ја одбрани титулата, со тесен резултат во 1978 и во 1981 година. Во 1978 година, борејќи се против Виктор Корчној, со победа од 6-5, Карпов ја задржал титулата светски првак во шах. По 1985 година, Карпов и понатаму бил еден од најдобрите светски шахисти, но постојано бил во сенка на Гари Каспаров. Подоцна, Карпов повторно станал светски првак во шах со победата над Јан Тиман, а титулата ја бранел двапати: во 1996 година против Гата Камски и во 1998 година против Вишванатан Ананд.
Папа Григориј VII

Григориј VII (лат.Gregorius PP. VII) — римски папа од 22 април 1073 до . Роденото име му било ''Хилденбрант''.
Овој папа е познат по тоа што за време на неговото владеење тој се залагал најмногу за две работи: моралната практика на свештениците и борба со светската власт за прифаќање на христијанството во Западна Европа.
Во 1077 година неговиот однос асо гермнскиот император Хенри IV се изостриле. Папата сакал да си ја врати својата раководна улога во Западна Европа, и германскиот цар да му стане вазал. Хенри IV попаднал во тешка положба и бил принуден да отиде кај Григориј VII, за да бара помилување. Царот отишол во резиденцијата на папата во Каноса. Бил принуден неколку денови да го чека папата гладен и необлечен. По неколку денови папата го примил и му простил.
Со оваа победа над царот, папата во Западна Европа уште повеќе добил можност за наложување на христијанството како и подоцната поддршка за крстоносните војни.
Папа Паскал II

Паскал II (лат. Paschalis PP. II; роден како ''Раниеро Беда'', итал. ''Raniero Bieda'') — римски папа во периодот од 13 август 1099 - .
Кон крајот на неговото раководство во 1116 година било создадено некое ново движење кое работело против него. Папата плашејќи се за својот живот го напуштил Латеранскиот двор и надвор од Рим се задржува 2 години без 3 месеца. Во 1118 година повторно се вратил и малку по неговото враќање починал.
Објективни глагоски суфикси

Објективните Глаголски Наставки се користат во апскиот јазик така што се додаваат како наставки на некој глагол искажувајќи го предметот или личноста врз која се врши глаголското дејство. О.Г.С.те можат да се користат само ако предметот или личноста врз која се врши дејството е искажана со лична заменка.
1 Наставки
Тие наставки се:
1 лице еднина, 2 лице еднина, 3 лице еднина, , 1 лице множина, 2 лице множина, 3 лице множина
øŕ, ød, om, am, em, aŕ, ad, æm
2 Примери
* Uŕø emuŕø itiŕ. = Uŕø itiŕem. ''(Го сакам тоа.)''* Uŕø duŕø ļamen. = Uŕø ļamenød. ''(Те сакам.)''* Omuŕø emuŕø naŕ beļiva. = Omuŕø naŕ beļivam. ''(Тој нема да го јаде тоа.)''
Вечер (дневен весник)

„Вечер“ — македонски дневен весник со седиште во Скопје. Првиот број излегол во 1963 година, со што овој весник е втор најстар весник во Македонија, по весникот Нова Македонија. Од своето основање има карактер на дневен магазин со нагласено почитување на кратки текстови, фотографии и хумористичен дел. Директор е Бобан Богдановски Андрески, додека главен и одговорен уредник е Весна Миќиќ Божиновска.
1 Напомена
При последната промена на сопствениците на весникот, адресата ''www.vecer.mk'' останала во сопственост на Драган Павловиќ Латас, последниот уредник на весникот пред промената на сопственичката структура. Поради тоа, на таа адреса сега постои портал со име „Вечер“ кој не е поврзан со дневниот весник.
Див живот (филм)

''Див живот'' е филм од 1984 година. Сценарист е Камерун Кроу, а режисер Арт Линсон. Филмот е достапен само на VHS лента и Laserdisc со аналогна музика. Сѐ уште не е издадена DVD верзија поради авторските права на музичарите чии пенси се упоотребени во филмот и се на саундтракот.
1 Заплет
Заплетот е околу ликовите на тројца тинејџери кои живеат во предградијата на Лос Анџелес. Бил (Ерик Столц) штотуку матурирал и се вселил во својот прв стан. Неговиот помлад брат Џим (Илан Мичел-Смит) е дете кое сака да користи бомби за да разнесува работи, посебно статуата во средното училиште. Том (Крис Пен) е прикажан како луд тинејџер. Други важни ликови се Анита (Леа Томпсон) која работи во продавница за крофни и нејзината пријателка Елејн (Џени Рајт) која работи во модерна продавница. Анита има кратка афера со полицаецот Дејвид кој е женет. Тројцата тинејџери имаат луда и забавна вечер во еден стриптиз бар и потоа прават журка во станот на Бил.
Вест (дневен весник)

Вест — поранешен дневен весник на македонски јазик под сопственост на медиумската групација Медија Принт Македонија. Весникот се печател во А4 формат и излегувал секој работен ден плус сабота. Последниот број на весникот излегол на 29 април 2017.
Јулијански календар

Јулијански календар — стар црковен календар кој се користи од Македонската православна црква, Српската православна црква, Руската православна црква, Украинската православна црква и Источните цркви вклучувајќи ја и Вселенската патријаршија. За разлика од грегоријанскиот, овој календар е поназад за 13 дена во периодот 1900-2100 година и се зголемува таа разлика за 1 ден по 2100 година.
При заземањето на Египет од страна на Рим, Римјаните се запознале со новиот за нив начин на пресметување на времето и Јулиј Цезар решил да го воведе и во Рим, но со поголема точност, за да ги поврзи сончевата година со онаа од Европа, односно Сонцето со европската пролет, лето итн.
По наредба на Јулиј Цезар, математичарот од Александрија Созиген создал римски календар, наречен Јулијански. Така, бил воведен во Римското Царство на 1 јануари 46 година п.н.е. со кое од 1 јануари започнувала годината.
Според овој календар една година трае точно 365 денови и 6 часа. Секоја четврта година се смета за престапна и се состои од 366 денови.
1 Поврзано
* Продолжен јулијански календар (пролептички)
* Грегоријански календар
Девојките само сакаат да се забавуваат (филм)

Девојките само сакаат да се забавуваат (1985) е еден од многу филмови со танцување кои преплавија во 1980-тите години, како резултат на успехот на Флешденс (Flashdance) и Footloose.
Во филмот глумат Сара Џесика Паркер и Хелен Хант, а улога, од денес попознатите, има и Шенон Доерти.
Истоимената песна на Синди Лопер не е употребена во овој филм. Наместо неа, има неубедлива преработка на песната испеана од непознатите Дебора Гали, Тами Холбрук и Мередит Маршал.
1 Заплет
Џејни Глен (Сара Џесика Паркер) се доселува во градот и набрзо се среќава со Лин (Хелен Хант), која исто како Џејни е заинтересирана за танцување, а посебно за "Dance TV". Кога ќе биде објавен конкурс за пронаоѓање на пар танцувачи за Dance TV, Џејни и Лин одлучуваат да одат на аудиција. Единствениот проблем е што конзервативниот татко на Џејни не ја одобрува аудицијата.
Плоча (врв)

Плоча е врв на Шар Планина кој е висок 2.467 м надморска височина. Плоча се наоѓа над Лешочка Река и селата Лешок, Слатино, Варвара, Сетоле, Отуње и Брезно. Името го добила поради тоа што е сместена амфитеатрално во вид на коњска потковица, за што народот ја нарекол Плоча.
Микродржава

Микродржава (виртуелна држава, микронација, замислена држава) е заеднички назив за виртуелните проекти за создавање на нови хипотетички држави кои во огромното мнозинство постојат само во фантазијата на наивните создавачи, на хартија, или на интернет.
За разлика од сецесионистичките или движењата за самоопределување, на создавачите на микродржави најчесто се гледа како на ексцентрици.
Поимите „микродржава“ и „микронација“ се неологизми и потекнуваат од 1970-тите години.
1 Поврзано
* Список на микродржави
Јас сум легенда

''Јас сум легенда'' (англиски: ''I Am Legend'') — американски научнофантастичен филм на ужасите од 2007 г. Филмот е преработка на филмот ''Човекот Омега'' од 1971 г., а во главната улога се појавува американскиот глумец Вил Смит.
1 Приказна
„Моето име е Роберт Невил. Преживеав. Ако има уште некој, кој било... знај не си сам!“ — е очајничката порака на генијалниот научник Роберт Невил (Вил Смит). Но науката не можела да го прекине смртоносниот вирус, страшен, злобен и — направен од човечка рака. Необјаслив имун, Роберт е единствениот преживеан човек во она што останало во Њујорк, а можеби и во светот. Додека како последна надеж за човечкиот вид, очајнички се обидува да го уништи вирусот и со помош на сопствената имуна крв да го открие лекот против овој вирус.
Утрински весник

Утрински весник — поранешен македонски дневен весник кој излегувал секој ден освен недела. Првиот број на весникот излегол на 23 јуни 1999 година а негови основачи биле Ерол Ризаов, Бранко Тричковски, Манчо Митевски, Васил Мицковски и Љупчо Поповски. Весникот бил печатен во Скопје, во печатницата „Графички центар“, а бил издаван од страна на ДООЕЛ „Круг“ од Скопје. По основањето во 1999 година, првата поголема реконструкција на весникот е неговата продажба на германската групација ВАЦ и менување на изгледот, технологијата и начинот на издавање на весникот. Новиот дизајн на весникот бил изработен од германскиот дизајнер Даниел Браун. Првичниот слоган на весникот бил „Денот по Утрински се познава“. Последниот број на весникот излегол на 29 април 2017.
1 Уредништво
;Главна редакција* Љупчо Поповски - главен и одговорен уредник
* Мирче Јовановски - помошник-главен уредник
* Манчо Митевски - уредник коментатор
* Ерол Ризаов - уредник коментатор
;Менаџмент* Срѓан Керим - генерален директор
* Горан Гаврилов - генерален директор
;Уредници* Гордана Дувњак - вести од политики
* Нина Нинеска-Фиданоска - вести од економија
* Катица Чангова - вести од Македонија
* Димитар Чулев - вести од светот
* Соња Крамарска - истражувачки дел
* Тина Иванова - вести од културата
* Билјана Ангеловска - вести од Скопје
* Фарко Шакири - вести од спортот
* Даниела Трпчевска - хроника
* Катерина Шекеровска - забавен дел
* Јасмина Павловска - стил
* Валентина Тодоровска - прилози
* Борис Блажевски - графика
* Петар Стојановски - фотографија
* Софија Чолаковска - Поповска - лекторирање
* Дарко Цветаноски - итернет издание на Утрински Весник
Ќе има крв

„Ќе има крв“ (англиски: ''There Will Be Blood'') — американски филм (во жанрот вестерн) од 2007 година, во режија на Пол Томас Андерсон. Главните улоги ги играат: Даниел Деј Луис, Пол Дејно и Сиран Хајндс. Филмот, кој е делумно заснован врз романот „Нафта“ на Аптон Синклер, бил номиниран во осум категории за наградата „Оскар“, меѓу кои и за најдобар филм при што освоил две награди: за најдобар глумец (Деј-Луис) и за фотографија (Роберт Елсвит). Исто така, Деј Луси освоил уште неколку награди за својата улога, како: БАФТА, „Златен глобус“, наградата на Здружението на фимлските критичари на Њујорк, наградата на Ирската филмска академија итн.
1 Синопсис
Овој еп за едно семејство, за вербата, за моќта и за нафтата се одвива за време на нафтениот бум во Калифорнија, во почетокот на XX век. Тоа е приказна за Даниел Плејнвју (го игра Даниел Деј-Луис), кој од рудар во рудник за сребро и самохран татко, станува нафтен тајкун. Кога Плеинвуд ќе дознае дека постои мало гратче на запад, во кое од земјата излегува цело море нафта, тој го зема синот, Х.Д (го игра Дилон Фрејзер) и си ја бараат среќата во правливиот Литл Бостон. Главната забава во градот ја обезбедува харизматичниот свештеник Ели Сандеј (го игра Пол Дано), но ништо нема да остане исто кога се појавуваат конфилкти, а секоја човечка вредност – љубов, надеж, заедништво, верба, амбиција, па дури и врската помеѓу таткото и синот – ќе бидат размрдани од корупција, измама и трката за што повеќе нафта.
Приказната почнува кога Даниел Плејнвју, случајно пронаоѓа нафтен извор и набргу се збогатува и основа мала рафинерија. По несреќата во која еден негов работник погинува, Плејнвју ја презема грижата за детето на покојниот и почнува да го одгледува како свое, давајќи му име Х.В. Тогаш, Даниел започнува да склучува деловни зделки користејќи го детето како свој рамноправен соработник, а со намера да се прикаже како човек кој е верен на семејните вредности. До 1911 година, тој стануав еден од најуспешните пронаоѓачи на нафта во Калифорнија, а тоа целосно го менува неговиот живот.
Романо Проди

Романо Проди (|Romano Prodi) (роден на година во Скандиано, Италија) е италијански економист и политичар, премиер на Италија во периодот од 1996-1998 и од 2006 до 2008. Бил и претседател на Европската комисија од 1999 до 2004 година.
Ворен (Мичиген)

Ворен (|Warren) е град во американската држава Мичиген. Овој град според статистиките во 2020 година, има 139 387 жители, што го прави трет град по големина во Мичиген. Ворен се наоѓа северно од Детроит.
Врела крв

Врела крв (шпански: Fuego en la sangre) е романтична мексиканска теленовела. Серијата со снимање започна кон крајот на 2007 год, па за со прикажување во Мексико да започне на 21 јануари 2008, каде што имаше одличен старт со 29.7% од популацијата. Серијата е римејк на колумбиската теленовела Тивки води, според која исто е направена мегахитот Скриени страсти. Серијата кај нас се емитува на Сител Телевизија.
1 Синопсис
Ова е приказна за тројца браќа. Хуан, Оскар и Франко Рејес, кои на гробот на својата сестра Либија, се заколнуваат на одмазда за нејзината смрт. Либија умрела под мистериозни околности, откако ја завел стариот Бернардо Елизондо. За да го исполнат своето ветување, заминуваат на имотот на Елизондови и да ја спроведат својата одмазда: но после караницата со дон Агустин Ацеведа, мораат да изградат куќа во внатрешноста на имотот. Како би истражиле кој ја предизвика смртта на Либија, почнуваат да градат куќа (наместо вистински работници) и наскоро ги запознаваат трите ќерки на Бернардо Елизондо: Софија, Сарита и Химена, како и конзервативната Габриела Ацеведо, жената на Бернардо. Доаѓаат и промени во нивната одмазда: наместо да се пресметат физички со Елизондови, браќата ги заведуваат трите сестри и ги оставаат да живеат во сопствена мизерија заради болката на Либија. Хуан ќе ја заведи Софија, Оскар Химена, а Франко Сарита. Но, судбината ќе си поигра со нив и браќата ќе ја откријат другата страната на ќерките Елизондо. Хуан во Софија ќе ја пронајде чувствителна жена, која не може да ужива во животот заради траумата која ја доживеала пред неколку години. Софија биле силувана и присилена на брак со Фернандо Ескандон, за да ја поштедат фамилијата од срамота. Хуан и Софија ќе се заљубат еден во друг, но Фернандо нема мирно да помине преку нивната љубов. Оскар во Химена ќе ја пронајде својата втора половина, елоквентната девојка, која има желба за живот. Франко и Сарита ќе наиде на препреки, со обзир на тоа што Франко чувстува страст спрема барската пејачка Росарио Монтес, со која е во чудна врска веќе неколку години. Франко ќе мора да одлучи помеѓу двете девојки. Тоа што не го знае е дека Росарио работи за Фернандо поради мистериозни случувања во минатото. Ева, слугинката во фам. Елизондо, бившата љубовница на Бернандо, чува тајна. Агустин, таткото на Габриела, ги поминува деновите во инвалидската количка и смислува завери против својата ќерка ( кои скоро секогаш завршуваат во смешна ситуација), додека свеченикот Тадео крие страшни тајни кои би можеле да го разоткријат цело минато.
2 Улоги
Глумци Ликови
Адела Нориега, Софија
Едуардо Јанез, Хуан
Хорхе Салинас, Оскар
Нора Салинас, Сарита
Пабло Монтеро, Франко
Елизабет Алварез, Химена
Дијана Брачо, Габриела
Гуљелмо Гарсија Канту, Фернандо
Нинел Конде, Росарио
3 Оган во крвта на Балканот
* Македонија: Сител Телевизија
* Србија: Пинк Телевизија
* Црна Гора: Пинк М
* Босна и Херцеговина: Пинк БХ
* Бугарија: Диема Фемили
Стерлинг Хајтс (Мичиген)

Стерлинг Хајтс (|Sterling Heights) е град во Маком Округ во американската држава Мичиген. Овој град според статистиките во 2007 година, има 127 991 што го прави четврти град по број жители во Мичиген и 185-ти во САД.
1 Географија
Стерлинг Хајтс има 95.1 км<sup>2</sup>, од кои 94.9 км<sup>2</sup> се копно и .1 км<sup>2</sup> се вода. Градот e главно пристаниште на реката Клинтон.
2 Демографија
Бројот на жители на Стерлинг Хајтс беше 124 471, 46 319 куќи и 33 395 семејства во 2000 година.
Bo 2000 година, населението во Стерлинг Хајтс беше составено од 90,70% белци, 1,30% цpнци и 8,00% дpyги. Во Стерлинг Хајтс има многy Калдијанци, Албанци и Македонци.
Во 2000 година, имаше повеќе жители родени во Ирак од сите земији друго од САД. Во тоа година, имаше 5 059 жители родени во Ирак, 1 723 во Индија, 1 442 во Италија, и 1 427 во Полска.
3 Поврзано
* Метро Детроит
Антакија

Антиохија ( турски: Antakya, грчки: ''Αντιόχεια'') е град во Јужна Турција, центар на покраината Хатај. Се наоѓа на реката Оронт, во близина на вливањето на реката во Средоземното Море. Населението на градот иознесува 144,910 од пописот во 2000 година.
Градот е основан во 300 п.н.е. од Селевк I Никатор со името ''Антиохија''. Овој град бил престолнина на Селевкидското царство до 64 п.н.е., кога бил преземен од страна на Римјаните и станал центар на провинцијата Сирија. Во рамките на Римското Царство тој е третиот по големина град по Рим и Александрија. Антиохија е важен центар на христијанството, седиште на една од првите четири патријаршии. Значењето на градот се намалило кога бил разрушен од страна на египетскиот султан Баибарс I.
1 мај (настани)

1707, Англија и Шкотска се обединуваат и го формираат Кралството Велика Британија
1834, Британските колонии го укинуваат ропството.
1886, Во Чикаго, САД, избувна штрајк на околу 40.000 работници кои истапија со барањето за осумчасовен работен ден. На Првиот конгрес на Втората интернационала, што се одржа во Париз, во 1889 година беше решено секоја година на 1 мај, во знак на сеќавање на чикашките работници, да се одржуваат масовни демонстрации. Од 1890 година 1 мај се слави не само во знак на борбата за осумчасовен работен ден, туку како манифестација на класната солидарност на работничката класа во целиот свет.
2001, Како реакција на Масакрот кај Вејце, во насилни демонстрации во Битола се запалени повеќе од 40 албански куќи, дуќани и фирми.
2004, Естонија, Кипар, Латвија, Литванија, Малта, Полска, Словачка, Словенија, Унгарија и Чешка станаа членки на Европската Унија.
2019, Нарухито седнал на престолот на Јапонија, отстапен од неговиот татко, Акихито. Со ова е означен почеток на раздобјето Рејва во јапонската историја.
Joomla

Јоомла! претставува CMS (систем за управување со интернет содржини) отворен код.
Овој CMS e моментално најкористената алатка за изработка и управување како на едноставни, така и на посложени мрежни места. Јоомла Заедницата е една од најголемите заедници од тој вид во светот. Неа можеме да ја преземеме бесплатно од нејзиното официјално мрежно место. Преку Џумлата можеме да создаваме динамички мрежни места, што значи можеме да додадеме нова и да ја промениме постоечката содржина на мрежното место. За оваа бесплатна скрипта има многу модули кои би го подобриле мрежното место. Пример за таков модул е модулот за интернет продавница. Со негова помош мрежното место ќе биде семрежна продавница.
Исто така има многу предлошки за Џумлата. Некои од нив се беслпатни, а некои се купуваат. Тие би го промениле дизајнот на мрежното место. Таа е една од најкористените скрипти на интернет. Поради тоа има многу експлоити со чија помош може да се изврши упад во некој незаштитен Џумла мрежно место. Поради тоа препорачливо е сите сопственици на Џумла мрежни места да прават редовно надградба на најновата верзија од скриптата и да ги заштитуваат нивните мрежни места што е можно подобро.
1 Награди
Joomla! CMS доби бројни награди и почести од своето основање во 2005 година.* 2005
**Linux & Open Source Awards in London Best Linux / Open Source Project
* 2006
**Packt Open Source Awards — Best Open Source CMS
**UK Linux & Open Source Awards Best Linux / Open Source Project - Joomla! Wins Again at UK LinuxWorld
*2007
**Packt Open Source Awards — Best PHP Open Source CMS
*2008
**Packt Open Source Awards
***Open Source CMS Most Valued Person — Personal award Johan Janssens
***1st Runner-up Best Open Source CMS
***1st Runner-up Best Overall Open Source CMS
*2009
**Packt Open Source Awards
***Open Source CMS Most Valued Person — Personal award Louis Landry
***1st Runner-up Packt Hall of Fame CMS
***2nd Runner-up Best Open Source CMS
*2010
**Packt Open Source Awards — 2nd Runner-up Hall of Fame CMS
*2011
**Packt Open Source Awards — Best Open Source CMS
*2012
**Infoworld Bossie Awards — Best Open Source Application
*2014
**CMS Critic People's Choice Awards — Best Open Source PHP CMS
*2015
**CMS Critic People's Choice Awards — Best Free CMS
*2016
**CMS Critic People's Choice Awards — Best Free CMS
*2017
**CMS Critic People's Choice Awards - Best Free CMS
2 Референца
3 мај (настани)

1500, Португалскиот мореполовец Педро Алварес Кабрал го открил Бразил и го прогласил за имот на Португалија.
1791, Донесен е т.н. Устав од 3 мај, а подоцна истиот ден бил усвоен од Сејмот на Полско-литванската Државна Заедница. Овој устав бил втор во Европа и трет во светот (прв устав претставува уставот на Сан Марино, а втор е американскиот устав од 1787 година).
1814, Францускиот крал Луј XVIII се вратил во Париз по поразот на Наполеон во Битката кај Ватерло.
1841, Нов Зеланд бил прогласен за британска колонија по потпишувањето на Договорот од Ваитанги помеѓу британската круна и маорските племиња претходната година.
1922, Во Париз е основан Меѓународниот железнички сојуз.
1945, Народната влада на Демократска Федеративна Македонија, по предлог на Комисијата за јазик и правопис при Министерството за просвета донела решение за утврдување на македонската азбука. Азбуката првпат била отпечатена во весникот „Нова Македонија“ број 104, на 4 мај 1945 година.
1946, Во Токио започнало заседанието на Меѓународниот суд за Далечниот Исток на којшто им се судело на јапонските воени злосторници во текот на Втората светска војна.
1979, Со убедлива победа на конзервативците на британските парламентарни избори, Маргарет Тачер станала прва жена премиер во британската историја.
2 мај (настани)

1903, Во селото Смилево, Демирхисарско, почнал Смилевскиот конгрес на Битолскиот револуционерен округ на ТМРО. За претседател на Конгресот бил избран Даме Груев. Мнозинството на Конгресот се изјаснило за кревање востание.
1945, СССР го објавил освојувањето на Берлин во Втората светска војна. Војниците на Црвената армија го развиориле црвеното знаме над Рајхстагот.
1949, Во Струмица е формиран Народниот театар „Антон Панов“. Во театарот била изведена првата претстава, „Бегалка“ од македонскиот писател Васил Иљоски.
1952, Првиот патнички авион на млазен погон „Де Хавиленд Комет-1“ го направил првиот лет на линијата Лондон-Јоханесбург.
1982, Една британска подморница го потопила аргентинскиот брод „General Belgrano“, при што загинале над 350 луѓе.
1994, Африканскиот национален конгрес на Нелсон Мандела победил на првите слободни парламентарни избори во Јужна Африка.
1999, Во текот на бомбардирањето на СР Југославија, авијацијата на НАТО употребила „графитни бомби“, предизвикувајќи распад на електроенергетскиот систем на земјата.
2007, Еден од учесниците на релито „Гамбол 3000“, Николас Морли, возејќи со недозволена брзина во близина на Струга, удрил во друго возило при што загинале двете лица во другото возило, брачниот пар Чепујновски од Струга. Релито било прекинато, а Морли осуден.
2008, Циклонот „Наргис“ го зафатил Мјанмар и предизвикал катастрофално уништување и поплави, при што загинале над 100.000 луѓе.
2012, Јанош Адер е избран за претседател на Унгарија.
1 мај (починале)

408, Аркадиј — римски цар.
1118, Матилда — сопруга на кралот Хенри I.
1277, Стефан Урош I — крал на Србија.
1555, Марцел II — римски папа.
1572, Пиј V — римски папа.
1873, Дејвид Ливингстон — шкотски мисионер и истражувач.
1904, Антонин Дворжак — чешки композитор.
1945, Јозеф Гебелс — нацистички функционер како Министер за народна просвета и пропаганда.
1978, Арам Хачатурјан — ерменски композитор (р. 1903.)
1994, Ајртон Сена — бразилски возач во „Формула 1“.
2011, Осама бин Ладен — саудиски терорист, основач на Ал-Каеда.
2021, Олимпија Дукакис — американска глумица.
2022, Ивица Осим — босански и југословенски фудбалер и тренер.
2024, Тери Медвин — велшки фудбалер.
2024, Ричард Тенди — англиски музичар, член на групата ''Electric Light Orchestra''.
4 мај (настани)

1494, Кристофер Колумбо пристига на Јамајка
1814, Наполеон Бонапарт пристига на островот Елба, каде што е протеран по својот пораз
1886, Во Чикаго се случуваат Хејмаркетските немири поврзани со штрајкот од Први мај
1904, САД ја започнале изградбата на Панамскиот Канал.
1953, Ернест Хемингвеј е награден со Пулицеровата награда за „Старецот и морето“.
1979, Маргарет Тачер станува првата жена премиер на Британија
1993, Управата за ПТТ на Република Македонија е примена во членството на Меѓународниот сојуз за телекомуникации - организација на ООН во областа на телекомуникациите со седиште во Женева.
1 мај (родени)

1909, Јанис Рицос — грчки поет, добитник на Златниот венец на СВП.
1916, Глен Форд — канадско-американски глумец.
1924, Иван Антонов — доајен на македонското радио и телевизиско спикерство.
1927, Бернард Вукас — хрватски и југословенски фудбалер.
1929, Ралф Дарендорф — германски социолог.
1929, Станислав Микулски — полски глумец († 2014).
1934, Ширли Хорн — американска џез-музичарка и пејачка.
1947, Данило Попивода — словенечки и југословенски фудбалер.
1949, Пол Тејтул Сениор — основач на Оринџ Каунти Чоперс.
1955, Стефан — Архиепископ Охридски и Македонски.
1966, Олаф Тон — германски фудбалер.
1969, Вес Андерсон — американски режисер.
1971, Ненад Перуничиќ — српски и југословенски ракометар и тренер.
1982, Дарио Срна — хрватски фудбалер.
1985, Филип Ивановски — македонски фудбалер.
1987, Сашко Пандев — македонски фудбалер.
1987, Леонардо Бонучи — италијански фудбалер.
5 мај (настани)

553, Јустинијан I го свикал Петтиот вселенски собор во Цариград.
1494, Кристофер Колумбо го открил островот Јамајка.
1891, Петар Илич Чајковски диригирал на отворањето на концертната сала „Карнеги Хол“ во Њујорк.
1936, Војската на фашистичка Италија под команда на генералот Пјетро Бадољо го окупирале главниот град на Етиопија, Адис Абеба.
1961, Во Флорида, САД од лансирната рампа на Кејп Канаверал, Алан Шепард со вселенски брод е лансиран како прв американски космонаут во вселената.
1993, Република Турција и Република Македонија воспоставиле дипломатски односи на ниво на амбасади.
4 мај (починале)

1453, Едвард — англиски принц.
1481, Караманли Мехмед-паша — османлиски државник.
1811, Николај Каменски — руски генерал.
1903, Гоце Делчев — еден од најголемите идеолози на народноослободителното движење на македонскиот народ кон крајот на XIX и почетокот на XX век.
1903, Димитар Гуштанов — македонски револуционер.
1909, Тома Никлев — македонски револуционер.
1912, Пере Тошев — македонски револуционер.
1949, Валентино Мацола — италијански фудбалер.
1979, Бранко Зарески — македонски поет, критичар и публицист..
1980, Јосип Броз Тито — претседател на СФРЈ.
1993, Франце Штиглиц — словенечки и југословенски режисер.
2001, Васка Илиева — македонска изведувачка на народна музика.
2020, Драган Вучиќ — македонски композитор, пејач, филантропист и телевизиски водител.
2025, Јохен Мас — германски возач на „Формула 1“.
6 мај (настани)

1682, Луј XIV го преселил својот двор од Лувр во новиот замок Версај.
1889, Во Париз официјално е отворена Ајфеловата кула во рамките на Универзалната изложба од 1889. Конструктор на кулата е инженерот Густав Ајфел. Кулата е поставена во парискиот парк Шан де Марс и е висока 320 метри.
1937, Цепелинот „Хинденбург“ се запалил и изгорел при слетувањето во близина на Њујорк при што загинале 36 луѓе. Оваа несреќа го означила крајот на цепелинот како редовно воздушно превозно средство.
1991, Во Сплит е убиен Сашко Гешовски, прва македонска жртва во конфликтот во поранешна СФРЈ. Тој ден Гешовски бил на должност стражар во командата на воено-поморската област во Сплит каде на протести излегле околу 30.000 демонстранти.
1994, Во Мексико на Генералното собрание на Светската организација за нумерирање на артиклите (ЕАН), како редовен член е примена и македонската организација ЕАН-МАК.
1994, Кралицата Елизабета II и претседателот Франсоа Митеран свечено го отвориле тунелот под Ламнанш, железничка врска помеѓу Обединетото Кралство и Франција.
2007, Претседателски избори во Франција: Николас Саркози е избран за претседател на Франција.
3 мај (родени)

612, Константин III Ираклиј — византиски цар.
1367, Хенри IV — крал на Англија.
1415, Сесилја Невил — мајка на Едвард IV.
1469, Николо Макијавели — италијански политичар, дипломат, поет и комедиограф.
1860, Вито Волтера — италијански математичар и физичар.
1892, Џејкоб Вајнер — канадски економист.
1917, Киро Глигоров — македонски и југословенски политичар, прв претседател на Република Македонија.
1920, Киро Билбиловски — македонски филмски снимател.
1921, Шугар Реј Робинсон — американски боксер.
1925, Оливера Марковиќ — југословенска и српска глумица.
1933, Стивен Вајнберг — американски физичар.
1933, Џејмс Браун — американски музичар, познат како „Кум на соулот“.
1937, Миле Маневски — македонски писател.
1941, Нона Гаприндашвили — грузиска шахистка, светска шампионка од 1962 до 1978 година.
1948, Авни Абдулах — македонски писател.
1961, Миро Гавран — хрватски писател.
1963, Џеф Хорнасек — американски кошаркар и тренер.
1972, Рената Дескоска — македонска универзитетска професорка и политичарка.
1973, Михаел Рајцигер — холандски фудбалер.
1974, Захар Пашутин — руски кошаркар.
1984, Ѓорѓи Ицоски — македонски биатлонец и крос-кантри скијач.
1985, Езекил Лавеци — аргентински фудбалер.
1989, Катинка Хосу — унгарска пливачка.
1996, Алекс Ивоби — нигериски фудбалер.
2003, Флоријан Вирц — холандски фудбалер.
2004, Александар Павловиќ — германски фудбалер.
6 мај (починале)

1910, Едвард VII — британски крал.
1945, Џемаил Хасани — водач на „Бали Комбетар“ за Западна Македонија.
1949, Морис Метерлинк — белгиски писател.
1959, Рагнар Нурске — естонски економист.
1991, Сашо Гешовски — првата жртва од Македонија во воените конфликти во СФР Југославија.
1992, Марлен Дитрих — американска филмска глумица од германско потекло.
1993, Велко Силјаноски — редовен професор на Филолошкиот факултет во Скопје, основоположник на дисциплината фонетика на англиски јазик.
2004, Барни Кесел — американски џез-музича
2007, Стеван Раичковиќ — српски поет.
2015, Ерол Браун — американски соул и фанк пејач, член на групата „Хот чоколит“ (''Hot Chocolate'').
8 мај (настани)

1886, Фармацевтот Џон Стит Пембертон го изумил газираниот пијалак подоцна наречен „Кока-Кола“.
1898, Одиграни се првите натпревари од Италијанската фудбалска лига, започната од англиски доселеници
1902, На Мартиник избувнал вулканот Монт Пеле и го уништил градот Сен Пјер, убивајќи над 30.000 луѓе. Само неколку жители преживеале.
1921, Во Шведска е укината смртната казна.
1945, Втора светска војна: Нацистичка Германија капитулира.
1992, Република Филипини ја призна Република Македонија.
1995, Република Македонија и Република Сингапур воспоставиле дипломатски односи.
2025, Роберт Френсис Превост е избран за поглавар на Римокатоличката црква како Лав XIV.
7 мај (настани)

1755, На иницијатива на големиот руски научник Михаил Василевич Ломоносов е отворен Московскиот универзитет ''(грб на сликата)'', кој првобитно имал само филозофски, правен и медицински факултет. Универзитетот набргу станал центар на руската наука.
1838, Луј Дагер, француски сликар го откри методот на механичко сликање, односно го пронајде овој вид на фотографија.
1929, За првпат е доделена наградата „Оскар“, што секоја година ја доделува Академијата за филмска уметност и наука во Холивуд, САД, за најдобар американски филм, за најдобра машка и женска улога, за режија, сценарио и друго.
1939, Втора светска војна: Германија и Италија склучија пакт, познат како „Оска Берлин-Рим“.
1993, Со одлука на Владата на Република Македонија од 20 април 1993 година, 7 мај е востановен како Ден на македонската полиција, а по повод истиот ден во 1903 година, кога на Смилевскиот конгрес на ТМОРО е извршена реорганизација на власта и безбедноста.
1999, Бомбардирана кинеската амбасада во Белград, во текот на воздушната поход на НАТО против СР Југославија. Во инцидентот загинаа тројца кинески дипломати, а настанот предизвика гнев кај раководството на НР Кина. Официјалниот став на НАТО алијансата беше дека се работи за грешка.
2012, Владимир Путин по вторпат станува претседател на Русија.
5 мај (родени)

1813, Серен Кјеркегор — дански филозоф.
1818, Карл Маркс — германски политички филозоф и економист.
1846, Хенрик Шенкевич — полски писател.
1883, Петар Коњовиќ — српски композитор.
1909, Миклош Радноти — унгарски поет.
1920, Боро Андов — македонски поет за деца.
1924, Незир Незири — македонски учител.
1925, Жељко Чајковски — хрватски и југословенски фудбалер.
1927, Крум Монев — македонски борец.
1943, Игнасио Рамоне — шпански новинар и писател.
1934, Даница Ручигај — македонска поетеса.
1938, Јежи Сколимовски — полски режисер и глумец.
1945, Јижи Свобода — чешки режисер и политичар.
1947, Војкан Борисављевиќ — српски композитор.
1959, Рок Копитар — словенечки и југословенски атлетичар.
1963, Џејмс ЛаБри — вокалист на Dream Theater.
1966, Сергеј Станишев — премиер на Бугарија.
1968, Бобан Бабунски — македонски фудбалер.
1980, Јоси Бенајун— израелски фудбалер.
1985, Емануеле Џакерини— италијански фудбалер.
1988, Адел— британска поп-пејачка.
1992, Горан Чаушиќ— српски фудбалер.
1998, Арина Сабаленка — белоруска тенисерка.
2003, Карлос Алкарас — шпански тенисер.
9 мај (настани)

1926, Американците Ричард Брет и Флојд Бенет први го прелетаа со авион Северниот Пол, што беше голем подвиг на младата недоволно сигурна авијација.
1945, Во Берлин, нацистичка Германија го ратификува актот за безусловна капитулација, потпишан во Ремс, Франција, на 7.05.1945 година. Победата на антихитлеровската коалиција се одбележува на 9 мај како Ден на победата над фашизмот.
1947, Во Скопје, во Македонскиот народен театар е прикажана првата оперска претстава на македонски јазик — „Кавалерија рустикана“ (или „Селска чест“ како што било запишано на првиот плакат) од италијанскиот композитор Пјетро Маскањи.
1978, Во Рим, во автомобил, е пронајдено телото на поранешниот италијански премиер Алдо Моро.
9 мај (починале)

1805, Фридрих Шилер — еден од најпознатите германски поети и драмски писатели.
1903, Пол Гоген — француски сликар.
1957, Вилијам Брадфорд — англиски предводник на основачите на колонијата Плимут во Масачусетс.
1977, Хари Џонсон — канадски економист.
2010, Кирил Бујуклиев — македонски поет.
1924, Иван Ивањи — српски писател.
10 мај (настани)

1497, Италијанскиот морепловец Америго Веспучи тргна на првото патување во Новиот Свет. Во текот на патувањето, вплови до бреговите на Хондурас и на Бразил и откри нов континент меѓу Европа и Азија, наречен по него Америка.
1503, Морепловецот Кристофер Колумбо прв ги забележува Кајманските Острови
1877, Романија прогласува независност од Отоманското Царство
1989, Алпинистите Димитар Илиевски (35) од Битола, Виктор Грошељ (36) од Љубљана и Стипе Божиќ (37) од Сплит го освоија највисокиот врв на светот, Монт Еверест. Притоа загина Димитар Илиевски.
7 мај (родени)

1711, Дејвид Хјум — шкотски филозоф и економист.
1833, Јоханес Брамс — германски композитор - романтичар.
1840, Петар Илич Чајковски — руски композитор, еден од најголемите симфоничари на XIX век.
1841, Гистав Ле Бон — истакнат француски социопсихолог и социолог, основач на дисциплината психологија на толпата и инспирација за Хитлеровото дело „Мојата борба“.
1861, Рабиндранат Тагоре — индиски поет и мислител.
1892, Јосип Броз - Тито — југословенски револуционер и доживотен претседател на Социјалистичка Федеративна Република Југославија.
1901, Гари Купер — американски глумец.
1919, Ева Перон — сопруга на претседателот на Аргентина, Хуан Перон.
1940, Артур Блајт — американски џез-музичар.
1951, Карлос Аломар — порторикански гитарист.
1986, Евгениј Воронов — руски кошаркар.
1993, Ајла Томљановиќ — австралиска тенисерка.
1995, Џек Хендри — шкотски фудбалер.
1995, Фред Керли — американски атлетичар.
1997, Јури Тилеманс — белгиски фудбалер.
1999, Коги Гакпо — холандски фудбалер.
4 мај (родени)

1008, Анри I — крал на Франција.
1881, Александар Керенски — руски политичар.
1900, Антун Аугустинчиќ — југословенски и хрватски вајар.
1909, Методи Поповски — македонски партизански командант.
1913, Катерина — грчка принцеза.
1913, Џон Гарфилд — американски глумец.
1921, Едо Муртиќ — хрватски сликар.
1928, Хосни Мубарак — претседател на Египет.
1929, Одри Хепберн — британска глумица со белгиско потекло.
1930, Миљан Миљаниќ — српски и југословенски фудбалски тренер и функционер.
1937, Рон Картер — американски џез-музичар.
1953, Нина Гопова — руска кану-спринтерка.
1953, Пија Задора — американска поп-пејачка и глумица.
1958, Кит Харинг — американски сликар.
1959, Валдемарас Хомичиус — литвански и советски кошаркар и тренер.
1969, Давид А. Бадер — американски информатичар.
1981, Александар Колобнев — руски велосипедист.
1981, Давид де ла Фуенте — шпански велосипедист.
1985, Бо Мекејлеб — македонски кошаркар од американско потекло.
1985, Фернандињо — бразилски фудбалер.
1987, Францеск Фабрегас — шпански фудбалер.
1988, Раџа Наинголан — белгиски фудбалер.
1989, Даниел Ѓурта — унгарски пливач.
2005, Кенан Јилдиз — германско-турски фудбалер.
8 мај (починале)

615, Бонифациј IV — римски папа.
685, Бенедикт II — римски папа.
1794, Антоан Лавоазје — француски хемичар.
1873, Џон Стјуарт Мил — англиски филозоф и економист
1880, Гистав Флобер — француски писател.
1891, Мадам Блаватска — основач на теозофијата и Друштвото на теозофи.
1903, Пол Гоген — француски сликар.
1905, Јосип Јурај Штросмајер — хрватски римокатолички епископ, добродетел и политичар.
1907, Захариас Пападас — деец на грчката вооружена пропаганда.
1925, Тодор Паница — бугарски револуционер.
1945, Насте Сотироски — партизан од Македонија.
1977, Тодор Павлов — бугарски комунист.
1982, Жил Вилнев — канадски автомобилист.
1983, Џон Фанте — американски писател.
1999, Дирк Богард — англиски глумец.
2012, Морис Сендак — американски писател за деца и илустратор.
2022, Фред Ворд — американски глумец.
2024, Денис Томпсон — американски рок-музичар, член на групата MC5.
11 мај (настани)

1867, Со Лондонскиот договор потврдена е независноста и неутралноста на Луксембург.
1946, Во Милано со концертот на кој диригираше Артуро Тосканини, повторно е отворена миланската Скала. Изградена е во 1778 г. од Џузепе Пермарини и собира 3.000 гледачи. Во неа настапуваа славните италијански уметници: Енрико Карузо, Тито Руфо, Амелита Гали - Курчи и други. Името го добила според црквата Санта Марија Скала, која се наоѓаше на местото каде што е изградена оваа оперска зграда, која повеќепати е обновувана.
1973, Долниот дом на Парламентот на Сојузна Република Германија ја потврди спогодбата за воспоставување на односи меѓу двете Германии. Со тоа е заклучен долгогодишниот период на отворено непријателство и непризнавање на Демократска Република Германија како суверена држава.
2010, Дејвид Камерон станува Премиер на Обединетото Кралство со победата на Конзервативците на парламентарните избори.
9 мај (родени)

1825, Џејмс Колинсон — англиски сликар.
1874, Хауард Картер — англиски египтолог.
1910, Љупчо Арсов — македонски револуционер.
1924, Булат Окуџава — советски поет, писател и музичар.
1945, Јуп Хејнкес — германски фудбалер и тренер.
1946, Кендис Берген — американска глумица и фото-модел.
1949, Били Џоел — американски поп-пејач.
1963, Сања Долежал — хрватска поп-пејачка, членка на групата „Нови фосили“.
1965, Сергеј Гаиков — руски кану-спринтер.
1968, Мари-Жозе Перек — француска атлетичарка.
1977, Марек Јанкуловски — чешки фудбалер.
1987, Кевин Гамеиро — француски фудбалер.
1988, Немања Бјелица — српски кошаркар.
1994, Давид Банаи — унгарски фудбалер.
11 мај (починале)

1708, Жил Ардуен Мансар — француски архитект
1916, Макс Регер — германски композитор, пијанист и музички педагог.
1949, Коци Ѕоѕе — македонски комунист.
1976, Алвар Алто — фински архитект.
1981, Боб Марли — јамајски реге-музичар.
1991, Јусуф Хатуниќ — босански и југословенски фудбалер.
1996, Адемир — бразилски фудбалер.
2001, Даглас Адамс — англиски писател.
2003, Кирил Ќортошев — македонски филмски, тетарски и телевизиски глумец и режисер.
2006, Флојд Патерсон — американски боксер.
2019, Пеги Липтон — американска глумица.
2021, Норман Лојд — американски глумец.